อัฟริกา หวนกลับไปหาพลังงานชีวภาพ เพื่อขจัดภาวะยากจน
อัฟริกากำลังเสาะหาลู่ทางที่ไม่สิ้นเปลืองค่าใช้จ่ายมากนัก ในการจัดหาอาหารสำหรับพลเมืองของตน สำหรับฟื้นฟูผืนแผ่นดิน และขจัดภาวะยากจนนั้น
บรรดานักคิดผู้ทรงคุณวุฒิจาก 45ประเทศที่มาร่วมการประชุม กำลังได้แนวความคิดในการหาทางออกสำหรับปัญหา"อาหารกับพลังงานเชื้อเพลิง" ซึ่งเป็นอุปสรรคต่อโครงการเชื้อเพลิงชีวภาพ Meles Zenawi นายกรัฐมนตรีของเอธิโอเปียกล่าวว่าโครงการเชื้อเพลิงชีวภาพในเอธิโอเปียที่ผ่านมา มีผลเสียมากกว่าผลดี เพราะพื้นที่เพาะปลูกอาหารถูกผันไปใช้ในการปลูกพืชเพื่อทำเชื้อเพลิงและมีการตัดไม้ทำลายป่า หักร้างถางพงและการใช้พลังงานชีวภาพอย่างไม่มีประสิทธิภาพแต่เดิมมามีผลกระทบต่อการผลิตเกษตรกรรมและยิ่งมีประชากรหนาแน่นขึ้น ก็ยิ่งมีความกดดันมากขึ้น สภาพการณ์ดังกล่าวทำให้จำเป็นที่จะต้องมีแนวคิดใหม่ๆในด้านพลังงานชีวภาพ Ihab Farag นักวิทยาศาสตร์จากมหาวิทยาลัยNew Hampshire พูดถึงศักยภาพของการใช้สาหร่ายเล็กๆในการผลิตเชื้อเพลิงสำหรับใช้แทนน้ำมันดีเซล Hans Koiken จากเนเธอร์แลนด์การพัฒนาเชื้อเพลิงเอธานอลราคาถูกสำหรับผสมน้ำมันเบ็นซิน Bothwell Bathidzirai จากซิมบับเวยกตัวอย่างและอธิบายเกี่ยวกับการผลิตพืชผลที่ใช้ทำพลังงานเชื้อเพลิงและระบบป่าไม้การเกษตรที่ประสพความสำเร็จในละตินอเมริกาและในเอเชีย และ Mary Mgonja แห่งเคนยาพูดถึงความขัดแย้งระหว่างการผลิตอาหารกับการผลิตพลังงานเชื้อเพลิงการส่งเสริมยุทธวิธีในการหาแหล่งอาหารสำหรับสัตร์เลี้ยง ที่จะไม่แข่งหรือขัดแย้งกับการผลิตอาหารสำหรับประชาชนพลเมือง นอกจากนั้นผู้เชี่ยวชาญจากประเทศต่างๆ ที่ร่วมการประชุมยังพูดถึงยุทธวิธีสู่การผลิตพลังงานสะอาดและการหาทางให้เกษตรกรมีรายได้และผลกำไรมากขึ้นซึ่งรวมทั้งข้อเสนอแนะให้มีเส้นทางคมนาคมที่แข็งแรงทนทานต่อสภาพอากาศ และการใช้งานและการรับน้ำหนักของยวดยานเพื่อให้การขนส่งผลิตผลสู่ตลาดทำได้รวดเร็วคล่องตัว ของเน่าเสียน้อยสิ้นเปลืองค่าใช้จ่ายน้อยลงและให้พร้อมรับสภาพการณ์ที่จะมีผลผลิตเกษตรกรรมเพิ่มขึ้นอย่างมากมายด้วย ผู้ร่วมการประชุมหวังกันว่าจะมีทุนสำหรับดำเนินโครงการเชื้อเพลิงชีวภาพทั้งหลายได้ในปลายปีนี้เมื่อสภาพเศรษฐกิจดีขึ้น และมีเงินทุนและสินเชื่อกลับสู่ตลาด